El Departament d'Educació impulsa la necessària descentralització de l'administració educativa, apropant les decisions als òrgans territorials i implicant alhora els ajuntaments.
En aquest sentit, el Govern va aprovar amb data 24 de juliol de 2007, el programa de Descentralització del Departament d'Educació.
Dins aquest programa pren rellevància la definició d'un model territorial que permeti atendre el servei educatiu amb el màxim rigor i eficiència, i s'acompleixin, entre d'altres, els principis de descentralització, proximitat i subsidiarietat, d'acord amb el que disposa el Decret 223/2004, de 9 de març, de reestructuració d'òrgans territorials de l'Administració de la Generalitat.
En aquesta línia, el Decret 269/2007, d'11 de desembre, de reestructuració del Departament d'Educació va crear els Serveis Territorials del Maresme-Vallès Oriental.
Seguint aquest camí, la creació dels Serveis Territorials d'Educació a la Catalunya Central resulten del tot necessaris per disposar d'una estructura coincident amb l'àmbit territorial de les delegacions del Govern, d'acord amb el Decret 223/2004, de 9 de març, esmentat.
Els Serveis Territorials a la Catalunya Central inclouran les comarques de l'Anoia, el Bages, el Berguedà, l'Osona i el Solsonès, així com els municipis de Castellcir, Castellterçol, Granera i Sant Quirze Safaja.
Així mateix, les competències i l'estructura dels Serveis Territorials a Barcelona I (ciutat) s'han adequat progressivament en raó de les competències que, per successius acords del Govern de la Generalitat de Catalunya, ha assumit el Consorci d'Educació de Barcelona, previst en la Llei 22/1998, de 30 de desembre, de la Carta Municipal de Barcelona, i constituït pel Decret 84/2002, de 5 de febrer.
Amb efectes d'1 de gener de 2009 finalitza aquest procés d'assumpció progressiva de competències de la Generalitat de Catalunya per part del Consorci d'Educació de Barcelona, de forma que aquest assumeix la totalitat de les competències dels Serveis Territorials a Barcelona I (ciutat).
La creació dels Serveis Territorials a la Catalunya Central i el traspàs de competències al Consorci d'Educació de Barcelona impliquen modificacions en l'àmbit territorial i en l'estructura organitzativa dels diferents serveis territorials existents.
Per tal d'optimitzar els recursos fins a l'aprovació de l'organització territorial de Catalunya en vegueries, cal regular aquestes modificacions.
Per tot això, de conformitat amb el que estableix la Llei 13/1989, de 14 de desembre, d'organització, procediment i règim jurídic de l'Administració de la Generalitat, a proposta del conseller d'Educació, i d'acord amb el Govern,
Dels Serveis Territorials a la Catalunya Central
Es creen els Serveis Territorials a la Catalunya Central.
2.1 L'àmbit territorial dels Serveis Territorials a la Catalunya Central comprèn les comarques d'Anoia, el Bages, el Berguedà, Osona, el Solsonès i els municipis de Castellcir, Castellterçol, Granera i Sant Quirze Safaja.
2.2 La seu dels Serveis Territorials a la Catalunya Central és a la ciutat de Manresa.
Els Serveis Territorials a la Catalunya Central, amb rang orgànic assimilat a subdirecció general, depenen orgànicament i funcionalment del/de la conseller/a d'Educació, sens perjudici de l'exercici de coordinació i direcció que en l'àmbit de les respectives competències assignades exerceixin la Secretaria General, la Secretaria de Polítiques Educatives i les direccions generals del Departament.
Corresponen als serveis territorials les funcions, referides al seu àmbit territorial, establertes a l'article 178 del Decret 269/2007, d'11 de desembre, de reestructuració del Departament d'Educació.
Al capdavant dels Serveis Territorials a la Catalunya Central hi ha un/a director/a.
Corresponen al/a la director/a les funcions establertes a l'article 179 del Decret 269/2007, d'11 de desembre, de reestructuració del Departament d'Educació.
6.1 Del/de la director/a dels Serveis Territorials a la Catalunya Central depenen els òrgans següents:
a) Àrea per a la Coordinació i la Planificació Escolar.
d) Secció d'Obres i Manteniment.
e) Secció de Serveis Educatius i Formació Permanent.
f) Secció de Prevenció de Riscos Laborals.
6.2 Del/de la director/a dels Serveis Territorials a la Catalunya Central també depèn la Inspecció territorial, d'acord amb el que disposa l'article 7 del Decret 266/2000, de 31 de juliol, pel qual es regula la Inspecció d'Ensenyament.
La inspecció territorial, en l'àmbit del servei territorial, depèn orgànicament del/de la directora/a i funcionalment de la Subdirecció General de la Inspecció d'Educació.
Corresponen a l'Àrea per a la Coordinació i la Planificació Escolar, amb nivell orgànic assimilat a servei, les funcions següents:
b) Presidir, per delegació del/de la director/a dels serveis territorials, les taules de planificació educativa amb els ajuntaments, promovent la corresponsabilitat amb les administracions locals, tan pel que fa a les obres i projectes de millora com a l'oferta educativa.
e) Coordinar la preparació de l'inici del curs escolar i en especial les actuacions relacionades amb l'entrada en funcionament dels nous centres.
g) Atendre els directors/res de centres educatius i representats dels consells escolars i coordinar la resolució de les demandes per part de les unitats dels serveis territorials.
Corresponen a la Secretaria, amb nivell orgànic assimilat a servei, les funcions establertes a la disposició addicional quarta del Decret 269/2007, d'11 de desembre, de reestructuració del Departament d'Educació.
De la Secretaria dels Serveis Territorials a la Catalunya Central depenen els òrgans següents:
a) Secció de Centres i Alumnes.
Corresponen a la Secció de Centres i Alumnes les funcions establertes al punt 4 de la disposició addicional quarta del Decret 269/2007, d'11 de desembre, de reestructuració del Departament d'Educació.
Corresponen a la Secció d'Administració les funcions establertes al punt 5 de la disposició addicional quarta del Decret 269/2007, d'11 de desembre, de reestructuració del Departament d'Educació.
Corresponen al Servei de Personal Docent les funcions establertes al punt 1 de la disposició addicional cinquena del Decret 269/2007, d'11 de desembre, de reestructuració del Departament d'Educació.
Corresponen a la Secció de Gestió de Personal Docent les funcions establertes al punt 3 de la disposició addicional cinquena del Decret 269/2007, d'11 de desembre, de reestructuració del Departament d'Educació.
Corresponen a la Secció d'Obres i Manteniment les funcions establertes a la disposició addicional sisena del Decret 269/2007, d'11 de desembre, de reestructuració del Departament d'Educació.
Corresponen a la Secció de Serveis Educatius i Formació Permanent les funcions establertes a la disposició addicional setena del Decret 269/2007, d'11 de desembre, de reestructuració del Departament d'Educació.
Corresponen a la Secció de Prevenció de Riscos Laborals, d'acord amb la la disposició addicional vuitena del Decret 269/2007, d'11 de desembre de reestructuració del Departament d'Educació, les funcions establertes en el Decret 183/2000, de 29 de maig, de regulació del Servei de Prevenció de Riscos Laborals del Departament d'Ensenyament.
Dels Serveis Territorials a Barcelona I (ciutat)
Se suprimeixen els Serveis Territorials a Barcelona I (ciutat) com a conseqüència del traspàs de competències d'aquesta unitat orgànica al Consorci d'Educació de Barcelona.
La inspecció territorial, en l'àmbit territorial de la ciutat de Barcelona, depèn orgànicament i funcionalment de la Subdirecció General de la Inspecció d'Educació del Departament d'Educació.
1.1 Tots els serveis territorials i amb dependència dels/de les directors/es disposen de l'Àrea per a la Coordinació i la Planificació Escolar, amb nivell orgànic assimilat a servei.
1.2 Del/de la director/a dels Serveis Territorials a Lleida depenen dues àrees per a la Coordinació i la Planificació Escolar que actuen en els àmbits territorials següents:
L'Àrea per a la Coordinació i la Planificació Escolar inclou les comarques de les Garrigues, la Noguera, el Pla d'Urgell, la Segarra, el Segrià i l'Urgell.
L'Àrea per a la Coordinació i la Planificació Escolar per l'Alt Pirineu i Aran inclou les comarques de l'Alta Ribagorça, l'Alt Urgell, el Pallars Jussà, el Pallars Sobirà i la Val d'Aran i els municipis de Bellver de Cerdanya, Martinet, Prullans, Lles de Cerdanya i Prats de Sansor, de la Cerdanya.
1.3 Corresponen a l'Àrea per a la Coordinació i la Planificació Escolar les funcions següents:
b) Presidir, per delegació del/de la director/a dels serveis territorials, les Taules de planificació educativa amb els ajuntaments, promovent la corresponsabilitat amb les administracions locals, tan pel que fa a les obres i projectes de millora com a l'oferta educativa.
e) Coordinar la preparació de l'inici del curs escolar i en especial les actuacions relacionades amb l'entrada en funcionament dels centres nous.
g) Atendre els/les directors/res de centres educatius i representants dels consells escolars i coordinar la resolució de les demandes per part de les unitats dels serveis territorials.
Els Serveis Territorials al Baix Llobregat-Anoia passen a denominar-se Serveis Territorials al Baix Llobregat.
Es modifica el Decret 266/2000, de 31 de juliol, pel qual es regula la Inspecció d'Ensenyament:
3.1 S'afegeix a l'article 7.1 el text següent:.En el cas de la ciutat de Barcelona, la Inspecció Territorial de Barcelona I (ciutat) depèn orgànica i funcionalment de la Subdirecció General de la Inspecció d'Educació.
El Pla territorial de la inspecció a Barcelona I (ciutat) el presentarà l'inspector o l'inspectora en cap al Consell de direcció del Consorci d'Educació de Barcelona, qui procedirà, si escau, a la seva aprovació..
3.2 S'afegeix a l'article 7.5 el text següent:.En el cas de la ciutat de Barcelona, els inspectors coordinadors territorials i les inspectores coordinadores territorials seran nomenats i nomenades per la Subdirecció General de la Inspecció d'Educació, a proposta de l'inspector o l'inspectora en cap..
3.3 S'afegeix a l'article 7.8 el text següent:.En el cas de la ciutat de Barcelona, l'inspector/ora en cap proposarà a la Subdirecció General de la Inspecció d'Educació la determinació de les àrees geogràfiques, per tal de coordinar l'actuació de l'equip d'inspectors i inspectores que tenen assignats els centres i els serveis educatius corresponents..
En relació amb el personal afectat per la supressió dels serveis territorials de Barcelona-I (Ciutat), s'ha d'aprovar un pla de reassignació d'efectius mitjançant un acord de Govern de la Generalitat de Catalunya, en virtut de l'article 118 del Decret 123/1997, de 13 de maig, pel qual s'aprova el Reglament general de provisió de llocs de treball i promoció professional dels funcionaris de l'Administració de la Generalitat de Catalunya.
Disposicions transitòries.1 Les persones que ocupen els llocs de comandament de les unitats afectades per la supressió dels Serveis Territorials a Barcelona I (ciutat), seguiran exercint les seves funcions respectives mentre no s'aprovi el Pla de reassignació d'efectius..2 La provisió dels llocs de treball creats per aquest Decret es realitzarà d'acord amb les disposicions de desplegament i pressupostàries corresponents..3 El personal funcionari i la resta de personal de l'Administració de la Generalitat que resultin afectats per les modificacions previstes en aquest Decret continuaran percebent la totalitat de les seves retribucions amb càrrec als crèdits als quals s'imputaven, fins que s'adoptin les disposicions de desplegament i pressupostàries corresponents..4 Durant el període necessari per posar en funcionament els Serveis Territorials a la Catalunya Central, creats per aquest Decret, continuaran exercint les seves funcions les unitats territorials que actualment les tenen atribuïdes.
Queden derogades totes les disposicions del mateix rang o inferior que s'oposin o contradiguin el que estableix aquest Decret.
Disposicions finals.1 Es faculta el/la conseller/a d'Educació per dictar les disposicions per al desplegament, l'eficàcia i l'execució del que disposa aquest Decret, i el/la conseller/a d'Economia i Finances per fer les modificacions pressupostàries necessàries per donar-ne compliment..2 Aquest Decret entrarà en vigor el dia 1 de gener de 2009.
Barcelona, 16 de desembre de 2008